Verejné obstarávanie nadlimitnej zákazky na poskytnutie služby:

**„Zabezpečenie stravovania formou ekonomického prenájmu vysokoškolskej jedálne“**

Vysvetlenie č. 1:

**Otázky:**

1. V prípade ak klesne počet stravníkov (vyššia moc) je možné v rámci zachovania ekonomickej životaschopnosti žiadať o zníženie nájomného, resp. ostatných prevádzkových nákladov?

2. Existuje k technickej dokumentácii výmeny/rekonštrukcie lapača tukov aj relevantná cenová ponuka? Ak áno aká je rozpočtovaná suma?

 3. Aký bol počet pracovníkov jedálne počas normálneho (nie covid) obdobia?

4. Počas výdaja raňajok bol aký priemerný záujem stravníkov?

**Odpovede:**

1. Verejný obstarávateľ nevie predikovať, či počas trvania zmluvy nastane situácia, ktorú je možné subsumovať pod vyššiu moc. V prípade vis maior (vyššia moc, napríklad napr. pandémia COVID 19 a opatrenia súvisiace s obmedzením jej šírenia) upraví verejný obstarávateľ výšku nájmu spôsobom, ktorý bude v súlade s opatreniami štátu prijatými na riešenie následkov mimoriadnej situácie. Verejný obstarávateľ zároveň doplnil do Prílohy č. 7 – Zmluva o nájme ustanovenie, ktoré upravuje vyššie uvedenú situáciu. Upravená Príloha č. 7 – Zmluva o nájme tvorí prílohu tohto vysvetlenia.

2. K technickej dokumentácií rekonštrukcie lapača tukov existuje rozpočet, v ktorom je uvedená rozpočtovaná suma na úrovni 70 000 eur s DPH.

3. Verejný obstarávateľ evidoval k 1.1.2020 – bežné obdobie pred pandémiou COVID-u 19 - celkový počet pracovníkov jedálne Venza – 37.

4. Keďže otázka záujemcu neuvádza obdobie, ktorého sa má daná informácia týkať, verejný obstarávateľ vychádzal z obdobia pred pandémiou COVID-19 – z celého roka 2019.

Za toto obdobie jedáleň Venza vydala orientačne 70 000 raňajok, pričom tento údaj je možné vydeliť orientačným počtom otvorených dní (365 – sviatky, soboty, nedele, letné mesiace), ktorý je 220 dní.

Následne po prepočte sa priemerný denný počet vydaných raňajok pohyboval na úrovni čísla 304.

Zároveň verejný obstarávateľ upozorňuje, že v dokumente Súťažné podklady, v bode 16. Obsah ponuky, bod 16.2. Ponuka obsahuje dopĺňa bod 16.2.11 Potvrdenie o zložení zábezpeky. Upravené Súťažné podklady tvoria prílohu tohto vysvetlenia.

v Bratislave, dňa 10.9.2021

 ------------------------------------------

 Ing. Lenka Batková

 vedúca Oddelenia obstarávania zákaziek

 na VMĽŠ – Mlyny UK